Suchinthana/ta-wikipedia huggingface dataset:
துர்டுக்

துர்டுக் (Turtuk) இந்தியாவின் வடக்கே ஜம்மு காஷ்மீர் மாநிலத்தில்  லே மாவட்டம், நூப்ரா வருவாய் வட்டத்தில், லடாக் - பல்திஸ்தான் எல்லையை ஒட்டி பாயும் சியாக் ஆற்றின் கரையில் உள்ள கிராம ஊராட்சி ஆகும்.

பாகிஸ்தான் ஆக்கிரமிப்பு வடக்கு நிலப்பகுதியில் உள்ள பல்திஸ்தான் பிரதேசத்தில் இருந்த துர்டுக் மலைக்கிராமத்தில்மலைவாழ் பழங்குடி இசுலாமியர்கள் வாழ்கின்றனர்.  1971 இந்தியா-பாக்கிஸ்தான் போரில் துர்டுக் கிராமம் இந்திய இராணுவம் கைப்பற்றியதால், தற்போது இக்கிராமம் இந்திய ஆட்சி நிர்வாகத்தில் உள்ளது. .  துர்டுக் கிராம மக்கள் பால்டி மற்றும் லடாக்கி மொழிகள் பேசுகின்றனர். சுற்றுலாத் தலமான இக்கிராமம் கடல்மட்டத்திலிருந்து 2900 மீட்டர் உயரத்தில் இமயமலையில் உள்ளது. 

சியாச்சின் கொடுமுடிக்கு செல்லும் முக்கிய வழித்தடங்களில் ஒன்றாக துர்டுக் கிராமம் உள்ளது.   இங்கு  அத்திப் பழம், வெள்ளை கோதுமை அதிகம் பயிரிடப்படுகிறது. 2011-ஆம் ஆண்டின் மக்கள்தொகை கணக்கெடுப்பின் படி, துர்டுக் கிராமம் 3371 மக்கள்தொகை கொண்டுள்ளது.

மேற்கோள்கள்

வெளி இணைப்புகள்
துர்டுக் கிராமம் - காணொளி

லே மாவட்டம்
 லே மாவட்டத்தின் நகரங்களும் ஊர்களும்
நேர்கொண்ட பார்வை

நேர்கொண்ட பார்வை (Nerkonda Paarvai) () 2019 ஆம் ஆண்டில் வெளியான ஓர் இந்தியத் தமிழ் திரைப்படம் ஆகும். இத்திரைப்படம் எச். வினோத் என்பரால் எழுதி இயக்கப்பட்டுள்ளது. இத்திரைப்படம் 2016 ஆம் ஆண்டில் வெளியான இந்தி திரைப்படமான பிங்க் என்பதைத் தழுவி எடுக்கப்பட்டது. இத்திரைப்படத்தை போனி கபூர் தயாரித்துள்ளார். இத்திரைப்படத்தில் அஜித் குமார், ஷ்ரத்தா ஸ்ரீநாத், அபிராமி வெங்கடாசலம் மற்றும் ஆண்ட்ரியா தாரியாங் ஆகியோர் முன்னணி கதாபாத்திரங்களில் நடித்துள்ளனர். ரங்கராஜ் பாண்டே மற்றும் ஆதிக் இரவிச்சந்திரன் ஆகியோரும் முக்கிய கதாபாத்திரங்களில் நடித்துள்ளனர். இத்திரைப்படத்தின் ஒளிப்பதிவை நீரவ் சாவும், படத்தொகுப்பை கோகுல் சந்திரனும் மேற்கொண்டுள்ளனர்.

இத்திரைப்படத்திற்கு பின்னணி இசை யுவன் சங்கர் ராஜாவால் செய்யப்பட்டு சீ மியூசிக் நிறுவனத்தின் அடையாளத்துடன் வெளியிடப்பட்டுள்ளது. இத்திரைப்படம் 2019 ஆம் ஆண்டு ஆகத்து 8 ஆம் நாள் வெளியிடப்பட்டு நேர்மறையான விமர்சனங்களைப் பெற்றுள்ளது.

நடிப்பு 

 பரத் சுப்ரமணியமாக அஜித் குமார் 
 கல்யாணி பரத்தாக வித்யா பாலன்(கெளரவத் தோற்றம்)
 மீரா கிருஷ்ணனாக ஷ்ரத்தா ஸ்ரீநாத்
 பாத்திமா பானுவாக அபிராமி வெங்கடாசலம்
 ஆண்ட்ரியா டாரியாங்காக ஆண்ட்ரியா தாரியாங்
 ஆதிக் ராமஜெயமாக அர்ஜூன் சிதம்பரம்
 விஸ்வாவாக ஆதிக் ரவிச்சந்திரன்
 வெங்கடேஷாக அஸ்வின் ராவ் 
 கவாஸ்கராக சுஜித் சங்கர்
 சத்யமூர்த்தியாக ரங்கராஜ் பாண்டே
 கிருஷ்ணனாக டெல்லி கணேஷ் 
 ஜூனியராக ஜூனியர் பாலையா
 தீபக்கா உதய் மகேஷ்
 ராமஜெயமாக ஜெயப்பிரகாஷ்

மேற்கோள்கள் 

2019 தமிழ்த் திரைப்படங்கள்
இந்தியத் தமிழ்த் திரைப்படங்கள்
அஜித் குமார் நடித்துள்ள திரைப்படங்கள்
யுவன் சங்கர் ராஜா இசையமைத்துள்ள திரைப்படங்கள்
டெல்லி கணேஷ் நடித்த திரைப்படங்கள்
சிக்கிம் துடுப்பாட்ட அணி

சிக்கிம் கிரிக்கெட் அணி என்பது இந்திய உள்நாட்டு போட்டிகளில் சிக்கிம் மாநிலத்தை பிரதிநித்துவப்படுத்தும் ஒரு கிரிக்கெட் அணி. ஜூலை 2018 இல், இந்திய கிரிக்கெட் கட்டுப்பாட்டு வாரியம் (பி.சி.சி.ஐ) ரஞ்சி டிராபி மற்றும் விஜய் ஹசாரே டிராபி உள்ளிட்ட 2018–19 சீசனுக்கான உள்நாட்டு போட்டிகளில் போட்டியிடும் ஒன்பது புதிய அணிகளில் ஒன்றாக இந்த அணியை பெயரிட்டது. இருப்பினும், போட்டி தொடங்குவதற்கு முன்பு, அந்த அணிக்கு முதல் தர கிரிக்கெட்டை விளையாட ஒரு மைதானம் இல்லை. மற்ற சில புதிய அணிகளைப் போலல்லாமல், சிக்கிம் தங்கள் முதல் பட்டியல் அ போட்டியில் முழுக்க முழுக்க உள் மாநிலத்தில் வளர்ந்த வீரர்களைக் கொண்ட ஒரு அணியுடன் நுழைய முடிவு செய்தனர். 2018-19 சீசனுக்கு முன்னதாக, சஞ்சீவ் சர்மா அணியின் பயிற்சியாளராக நியமிக்கப்பட்டார்.

செப்டம்பர் 2018 இல், 2018–19 விஜய் ஹசாரே டிராபியின் தொடக்க ஆட்டத்தை மணிப்பூரிடம் 10 விக்கெட் வித்தியாசத்தில் இழந்தனர். பீகார் அணிக்கு எதிரான 8 வது சுற்று ஆட்டத்தில், சிக்கிம் 46 ரன்களுக்கு ஆட்டமிழந்தது, பீகார் 292 ரன்கள் வித்தியாசத்தில் வென்றது.இந்திய கிரிக்கெட் போட்டிகளில் அதிக ரன்கள் வித்தியாசத்தில் தோல்வியடைந்த அணியாக சிக்கிம் அணி ஆனது. விஜய் ஹசாரே டிராபியில் அவர்களின் முதல் சீசனில், தட்டு குழுவில் எட்டு போட்டிகளிலும் தோல்வியடைந்து கடைசி இடத்தை பிடித்தது. லீ யோங் லெப்சா 214 ரன்களுடன் முன்னணி ரன் அடித்த வீரராகவும், மாண்டப் பூட்டியா அணியின் முன்னணி விக்கெட் எடுத்த வீரராகவும் இருந்தார்.

குறிப்புகள் 

இந்திய முதல் தரத் துடுப்பாட்ட அணிகள்
சுசில் குமார் மோடி

சுசில் குமார் மோடி (Sushil Kumar Modi; 5 சனவரி 1952 – 13 மே 2024) இந்தியாவின் பிகார் மாநில பாரதிய ஜனதா கட்சியின் அரசியல்வாதியும், பிகார் மாநில முன்னாள் துணை முதலமைச்சரும் ஆவார்.

முன்னர் இவர் பிகார் மாநில துணை முதலமைச்சராகவும், நிதி அமைச்சராகவும்  2005 முதல் 2013 முடிய பதவி வகித்தவர். இவர் ஆர் எஸ் எஸ் அமைப்பின் நீண்டகால உறுப்பினர் ஆவார். இவர் பிகார் மாநில சரக்கு மற்றும் சேவை நடைமுறைப்படுத்தும் குழுவின் தலைவராகப் பதவி வகித்தவர்.

வகித்த பதவிகள்

மேற்கோள்கள்

வெளி இணைப்புகள்
Bihar Assembly polls will be fought under Nitish Kumar’s leadership: Sushil Kumar Modi
 

14வது மக்களவை உறுப்பினர்கள்
பாரதிய ஜனதா கட்சி அரசியல்வாதிகள்
1952 பிறப்புகள்
2024 இறப்புகள்
பீகார் அரசியல்வாதிகள்
இலடாக்கு பல்கலைக்கழகம்

லடாக் பல்கலைக்கழகம் (Ladakh university), இந்தியாவின் ஜம்மு காஷ்மீர் மாநிலத்தில் லடாக் பிரதேசத்தின் லே நகரத்தில் 2 பிப்ரவரி 2019 அன்று இந்தியப் பிரதமர் நரேந்திர மோடி துவக்கி வைத்தார். ஜம்மு காஷ்மீர் ஆளுநர் சத்திய பால் மாலிக் லடாக் பல்கலைக்கழகம் அமைய 2018-இல் ரூபாய் 65 கோடி நிதி ஒதுக்கியுள்ளார். லடாக் பகுதியின் லே மாவட்டம் மற்றும் கார்கில் மாவட்டத்தில் செயல்படும் கல்லூரிகள் தற்போது லடாக் பல்கலைக்கழகத்தின் கீழ் உறுப்புக் கல்லூரிகளாக செயல்படும்.

மேற்கோள்கள்

லடாக்
இந்திய பல்கலைக்கழகங்கள்
புவனேஸ்வர் கலிதா

புவனேஸ்வர் கலிதா (Bhubaneswar Kalita) (பிறப்பு: 1 ஏப்ரல் 1951) இந்தியாவின் அசாம் மாநில அரசியல்வாதியும், சமூக ஆர்வலரும், இந்திய தேசிய காங்கிரசு கட்சியின் மாநிலங்களவை  உறுப்பினரும், தலைமைக் கொறடாவாகவும் பணியாற்றியவர். 

5 ஆகஸ்டு 2019 அன்று மாநிலங்களவையில், ஜம்மு காஷ்மீர் மறுசீரமைப்புச் சட்ட முன்வடிவம், 2019-ஐ இந்திய தேசிய காங்கிரசு கட்சி எதிர்த்த போது, புவனேஸ்வர் கல்தா, தேசிய நலன் கருதி மேற்படி சட்டத்திற்கு ஆதரவாக, தனது மாநிலங்களவை உறுப்பினர் பதவியை துறந்தார்.  9 ஆகஸ்டு 2019 அன்று புவனேஸ்வர் கலிதா பாரதிய ஜனதா கட்சியில் இணைந்தார்.

மேற்கோள்கள்

 மாநிலங்களவை உறுப்பினர்கள் 
1951 பிறப்புகள்
 12வது மக்களவை உறுப்பினர்கள் 
அசாமைச் சேர்ந்த இந்திய தேசிய காங்கிரஸ் அரசியல்வாதிகள்
அசாமைச் சேர்ந்த பாரதிய ஜனதா கட்சி அரசியல்வாதிகள்
ஜாமியா மில்லியா இஸ்லாமியா

ஜாமியா மில்லியா இஸ்லாமியா (Jamia Millia Islamia) ஒரு  மத்திய பொது பல்கலைக்கழகம் ஆகும், இது இந்தியாவின் புதுதில்லியில்  அமைந்துள்ளது. இது 1920 இல் பிரித்தானிய ஆட்சியின் போது இந்தியாவின் உத்தரப் பிரதேசம்  அலிகர் நகரில் நிறுவப்பட்டது. இது 1988 இல் இந்திய நாடாளுமன்றம் மத்திய பல்கலைக்கழகமாக  அங்கீகரித்தது.

உருது மொழியில், ஜாமியா என்றால் பல்கலைக்கழகம், மில்லியா என்றால் தேசியம் என்று பொருள்.

ஜாமியா மில்லியா இஸ்லாமியா ஒரு பன்முக கல்வி முறையினை வழங்குகின்றது. இது பள்ளிப்படிப்பு, இளங்கலை, முதுகலை, எம்.பில் / பி.எச்.டி மற்றும் பிந்தைய முனைவர் கல்வி ஆகியவற்றின் அனைத்து அம்சங்களையும் உள்ளடக்கியது. 9 கற்றல் பீடங்கள், 39 கற்பித்தல் மற்றும் ஆராய்ச்சி துறைகள் மற்றும் 27 க்கும் மேற்பட்ட கற்றல் மற்றும் ஆராய்ச்சி மையங்களுடன் செயல்பட்டு வருகின்றது.

சான்றுகள்

இணைப்புகள்

 பல்கலைக்கழக இணையதளம்

உத்தரப் பிரதேசப் பல்கலைக்கழகங்கள்
அலிகர் மாவட்டம்
இந்திய நடுவண் பல்கலைக்கழகங்கள்
இந்தியாவில் உள்ள இசுலாமியக் கல்லூரிகள்
தில்லி
நியூசிலாந்துத் துடுப்பாட்ட அணியின் இலங்கைச் சுற்றுப் பயணம், 2019

நியூசிலாந்து துடுப்பாட்ட அணி 2019 ஆகத்து முதல் செப்டம்பர் வரை இலங்கையில் சுற்றுப் பயணம் மேற்கொண்டு இரண்டு தேர்வுப் போட்டிகளிலும், மூன்று பன்னாட்டு இருபது20 (இ20ப) போட்டிகளிலும் விளையாடுகிறது. தேர்வுத் தொடர் 2019–21 ஐசிசி உலகத் தேர்வுத் துடுப்பாட்ட வாகைத் தொடரின்  ஒரு பகுதியாகவும் அமைந்துள்ளது. இப்போட்டிகளுக்கான அரங்குகள் 2019 சூலை மாதத்தில் தேர்ந்தெடுக்கப்பட்டன. தொடக்கத்தில், முதலிரண்டு இ20ப போட்டிகளும் கொழும்பில் உள்ள ஆர். பிரேமதாச அரங்கில் விளையாடுவதாக இருந்தது. பின்னர் அவை கண்டி, முத்தையா முரளிதரன் அரங்கிற்கு மாற்றப்பட்டது.

தேர்வுத் தொடர் 1–1 என்ற கணக்கில் சமனாக முடிந்தது. இ20ப தொடரில் 2-1 என்ற கணக்கில் நியூசிலாந்து வெற்றி பெற்றது.

அணிகள்

தேர்வுத் தொடர்

1-வது தேர்வு

2-வது தேர்வு

இ20ப தொடர்

1-வது இ20ப

2-வது இ20ப

3-வது இ20ப

மேற்கோள்கள்

வெளி இணைப்புகள்
 Series home at ESPN Cricinfo

பன்னாட்டுத் துடுப்பாட்ட சுற்றுப் பயணங்கள்
2019 இல் விளையாட்டுகள்
இலங்கையில் துடுப்பாட்டம்
நியூசிலாந்தில் துடுப்பாட்டம்
2019 இல் இலங்கை
சிறீ பரமகல்யாணி கல்லூரி

ஸ்ரீ பரமகல்யாணி கல்லூரி (Sri Paramakalyani College), என்பது தமிழ்நாட்டின், தென்காசி மாவட்டம், ஆழ்வார்குறிச்சியில் அமைந்துள்ள ஒரு கலை அறிவியல் கல்லூரி ஆகும். இது 1963 ஆம் ஆண்டில் நிறுவப்பட்டது. இந்த கல்லூரி மனோன்மணியம் சுந்தரனார் பல்கலைக்கழகத்துடன் இணைவுபெற்றுள்ளது. இந்தக் கல்லூரியானது கலை, வணிகவியல் மற்றும் அறிவியல் ஆகிய துறைகளில் வெவ்வேறு படிப்புகளை வழங்குகிறது.

துறைகள்

அறிவியல் 

 இயற்பியல் 
 வேதியியல் 
 கணிதம் 
 நுண்ணுயிரியல் 
 உயிர் தொழில்நுட்பம் 
 விலங்கியல் 
 தகவல் தொழில்நுட்பம் 
 கணினி பயன்பாட்டியல்

கலை மற்றும் வணிகவியல் 

 தமிழ் 
 ஆங்கிலம் 
 வர்த்தகம்
 பெருநிறுவன மேலாண்மை

அங்கீகாரம் 
கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.

மேற்கோள்கள்

வெளி இணைப்புகள் 
http://www.spkcazk.com

மனோன்மணியம் சுந்தரனார் பல்கலைக்கழக இணைவுக்கல்லூரிகள்
தென்காசி மாவட்டத்திலுள்ள தனியார் கலைக் கல்லூரிகள்
செட்டியார்

செட்டியார் (Chettiar) அல்லது செட்டி (Chetti) என்பது தென்னிந்தியாவில், குறிப்பாக தமிழ்நாடு மற்றும் கேரள மாநிலங்களில்  பல வணிகம், விவசாயம் மற்றும் நில உடைமைகள் வைத்திருக்கும் ஒரு இனக்குழுவினர் பயன்படுத்தும் பெயராகும்.

சொற்பிறப்பு 
செட்டி என்ற சொல் தென்னிந்தியாவின் பல வணிகர் மற்றும் வர்த்தக குழுக்களால் பயன்படுத்தப்படும் பொதுவான சொல்லாகும். இந்த சொல் சமசுகிருத வார்த்தையான ஸ்ரேஸ்தி என்பதிலிருந்து உருவானது, அதாவது செல்வம் என்று பொருளாகும்.

குறிப்பிடத்தக்க நபர்கள் 
ராஜா சர் அண்ணாமலை செட்டியார் - நிறுவனர் அண்ணாமலை பல்கலைக்கழகம், சிதம்பரம் மற்றும் செட்டிநாடு குழும நிறுவனங்களின் நிறுவனர்.
 அழகப்பச் செட்டியார் - நிறுவனர், அழகப்பா பல்கலைக்கழகம் காரைக்குடி
 தம்புச் செட்டி - மைசூர் நீதிமன்றத்தின் முதல் இந்திய தலைமை நீதிபதி
 காசுலு லட்சுமிநரசு செட்டி - நிறுவனர், மெட்ராஸ் மக்கள் சங்கம்
 ஏ.வி.மெய்யப்ப செட்டியார் - ஏவிஎம் புரொடக்சன்சு நிறுவனர்.
 கருமுத்து தியாகராசர் - மதுரா வங்கி நிறுவனர், தியாகராசர் கலைக்கல்லூரி மற்றும் தியாகராசர் பொறியியல் கல்லூரி நிறுவனர்
 ராஜா சர் முத்தையா செட்டியார் - சென்னை முதல் மாநகரத்தந்தை (மேயர்)

மேலும் பார்க்க 
 நாட்டுக்கோட்டை செட்டியார்
 கொழும்புச் செட்டி
 வாணியர்
 24 மனை தெலுங்குச்செட்டியார்
 சிட்டி
 புலம்பெயர் தமிழர்
 கண்டாங்கி

மேற்கோள்கள்  

 
சாதிகள்
அக்னூர்

அக்னூர் (Akhnoor) இந்தியாவின் ஜம்மு காஷ்மீர் மாநிலத்தின் ஜம்மு மாவட்டத்தில் நகராட்சியுடன் கூடிய நகரம் ஆகும். இது இந்திய-பாகிஸ்தான் எல்லைக் கட்டுப்பாட்டுக் கோடு அருகே, ஜம்முவிலிருந்து 28 கிமீ தொலைவில் இமயமலை அடிவாரத்தில் செனாப் ஆற்றின் கரையில் அமைந்துள்ளது. தேசிய நெடுஞ்சாலை எண் 144 ஏ, அக்னூர்-பூஞ்ச் நகரங்களை இணைக்கிறது. நிர்வாக வசதிக்காக அக்னூர் பகுதியை அக்னூர், சௌக்கி சௌரா மற்றும் கௌர் என மூன்று நிர்வாகப் பகுதிகளாக பிரிக்கப்பட்டுள்ளது.

புவியியல் 
 பாகையில் அக்னூர் அமைந்துள்ளது. அக்னூர் கடல்மட்டத்திலிருந்து 301 மீட்டர் உயரத்தில் உள்ளது. செனாப் ஆறு அக்னூரில் பாய்கிறது.

மக்கள்தொகை பரம்பல்
13 வார்டுகள் கொண்ட அக்னூர் நகராட்சியின், 2011-ஆம் ஆண்டு மக்கள்தொகை கணக்கெடுப்பின் படி, மொத்த மக்கள்தொகை 20,756 ஆகும்.

மேற்கோள்கள்

வெளி இணைப்புகள்

 Official Akhnoor sub-division website
ஜம்மு காஷ்மீர் மாநிலத்திலுள்ள ஊர்களும் நகரங்களும்
ஜம்மு மாவட்டம்
கழுவெளி சதுப்பு நிலம்

கழுவெளி சதுப்பு நிலம், இந்தியாவின் தமிழ்நாட்டில், விழுப்புரம் மாவட்டம், திண்டிவனம் வட்டம், மரக்காணம் - வானூர் இடையே கழுவெளி சதுப்பு நிலம் உள்ளது. வங்காள விரிகுடாவை ஒட்டி, 75 சதுர கிலோ மீட்டர் பரப்பில் அமைந்த கழுவெளி  நன்னீர் சதுப்பு நிலத்தில் பறவைகள் சரணாலயம் அமைக்க தமிழ்நாடு அரசு திட்டமிட்டுள்ளது.

ஆக்கிரமிப்புகள்
600 சதுர கிலோமீட்டர் பரப்பில் இருந்த கழுவெளி சதுப்பு நிலம், இறால் வளர்ப்பு பண்ணியாளர்களால் ஆக்கிரமிக்கப்பட்டு, தற்போது  75 சதுர கிலோமீட்டர் அளவிற்கு சுருங்கிவிட்டதாக சென்னை உயர்நீதிமன்றத்தில் ஆய்வறிக்கை தாக்கல் செய்யப்பட்டுள்ளது.

இதனையும் காண்க
 பள்ளிக்கரணை சதுப்புநிலம்
 சதுப்புநிலம்

மேற்கோள்கள்

விழுப்புரம் மாவட்டம்
இந்தியப் புவியியல்
இஷ்க் (2019 திரைப்படம்)

இஷ்க் (Ishq) இது 2019 ஆம் ஆண்டு வெளிவந்த மலையாளம் மொழி திரைப்படம் ஆகும். இதன் இயக்குநர் அனுரஜ் மனோகர், கதை ரதேஷ் ரவி என்பவராகும். சைன் நிகாம், ஆனா சீதல் ஆகியோர் முன்னனி கதாபாத்திரத்தில்  நடித்துள்ளனர்.

கதை
கொச்சியைச் சேர்ந்த இளைஞரான சச்சி (ஷேன் நிகாம்) மற்றும் அவரது காதலி வசுதா (ஆன் ஷீட்டல்) ஆகியோரின் வாழ்க்கையைப் பற்றிய திரைக்கதையாகும்.

ஐ.டி நிறுவனத்தில் பணிபுரியும் சச்சி தனது சகோதரியின் திருமணத்திற்கு விடுப்பில் உள்ளார். தனது விடுமுறையின் போது தனது பிறந்தநாளில் தனது காதலிக்கு பரிசு கொடுக்க நினைத்து காரில் தனியாகச் சென்று பேசிக்கொண்டிருக்கும்போது அங்கு வந்த இருவர் தங்களைக் காவலர்கள் எனச் சொல்லி சச்சியையும், வசுதாவையும் மனரீதியாக சித்திரவதை செய்யகிறார்கள். மேலும் சச்சியை வெளியில் நிற்கவைத்துவிட்டு அவனின் காதலியிடம் ஏதோ பேசுகிறான். இப்போது சச்சி சந்தேகப்படுகிறான். பல சித்திரவதைக்குப்பின்னர் இருவரையும் விட்டுவிடுகிறார்கள். இருவரும் அவளின் கல்லூரி விடுதிவரை அமைதியாக வருகிறார்கள். காரிலிருந்து இறங்கிய அவளிடம் இவன் அவன் உன்னைக் காருக்குள் வைத்து என்ன செய்தான என்று கேட்கிறான். அதற்கு அவள் கோபமாக சென்றுவிடுகிறாள்.

இந்த சம்பவத்திற்காக தன்னையும் தன் காதலியையும் சித்திரவதை செய்தவனைப் பலிவாங்க நினைக்கிறான் சச்சி. அபோதுதான் ஒருவர் ஆம்புலன்ஸ் ஓட்டுநர் மற்றும் ஒருவர் தையல்காரர் என்று தெரிந்துகொள்கிறார். ஆம்புலன்ஸ் ஓட்டுநரின் வீட்டிற்குச் சென்று அவரின் மனைவி மகள் ஆசியோரை சித்திரவதை செய்ய நினைக்கிறான். அது முடியாமல் போக கொஞ்ச நேரத்தில் ஆம்புலன்ஸ் ஓட்டுநரே வீட்டிற்கு வந்துவிடுகிறார். ஆம்புலன்ஸ் ஓட்டுநரின் இரண்டு காலையும் ஒடித்து அவன் கீழே விழுந்துகிடக்கும்போது எப்படி தன் காதலியை சித்திரவதை செய்தாரோ அப்படியே சித்திரவதை செய்கிறான். மேலும் அவனின் உண்மை முகத்தை அவனின் மனைவிக்கு சொல்லுகிறான்.

அடுத்த நாள் தன் காதலியைப்பார்க்க கல்லூரி விடுதிக்குச் சென்று அவளை அழைக்கிறான் சச்சி. அவளும் வருகிறாள். அவன் காரில் வைத்து அவளுக்கு மோதிரம் போட விழைகிறான். அவனை திருமணம் செய்ய சம்மதித்தாளா? இல்லையா என்பதே கதை.

மேற்கோள்கள்

மேலும் பார்க்க
 

2019 மலையாளத் திரைப்படங்கள்
இந்திய மலையாளத் திரைப்படங்கள்
ஆதிபராசக்தி கலை மற்றும் அறிவியல் கல்லூரி

ஆதிபரசக்தி கலை அறிவியல் கல்லூரி (Adhiparasakthi College of Arts and Science), என்பது தமிழ்நாட்டின், இராணிப்பேட்டை மாவட்டம், கலவையில் அமைந்துள்ள இருபாலர் பயிலும் சுயநிதி கலை அறிவியல் கல்லூரி ஆகும். 1988ஆம் ஆண்டில் நிறுவப்பட்ட இக்கல்லூரி திருவள்ளுவர் பல்கலைக்கழக இணைவுபெற்றுள்ளது. இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.

துறைகள்

அறிவியல் 
 கணிதம் 
 நுண்ணுயிரியல் 
 உயிர்வேதியியல் 
 கணினி அறிவியல்

கலை மற்றும் வணிகவியல் 
 ஆங்கிலம் 
 வணிக மேலாண்மை 
 வணிகவியல்

அங்கீகாரம் 
இக்கல்லூரியை பல்கலைக்கழக மானியக் குழு அங்கீகரித்துள்ளது.

மேற்கோள்கள்

வெளி இணைப்புகள் 
 

திருவள்ளுவர் பல்கலைக்கழக இணைவுக்கல்லூரிகள்
இராணிப்பேட்டை மாவட்டத்திலுள்ள தனியார் கலைக் கல்லூரிகள்
நோக்லாக் மாவட்டம்

நோக்லாக் மாவட்டம் (Noklak district) இந்தியாவின் வடகிழக்கில் அமைந்த ஏழு சகோதரி மாநிலங்களில் ஒன்றான நாகலாந்து மாநிலத்தின் துயேன்சாங் மாவட்டத்தின் நோக்லாக் வருவாய் வட்டத்தின்   பகுதிகளைக் கொண்டு புதிய நோக்லாக் மாவட்டம், 21 டிசம்பர் 2017-இல் புதிதாக நிறுவப்பட்டது. இது நாகாலாந்தின் 12-வது  இம்மாவட்டம் ஆகும். இதன் தலைமையிடம் நோக்லாக் நகரம் ஆகும்.

புவியியல்
நோக்லாக் மாவட்டம் 164.92 சகிமீ பரப்பளவு கொண்டது. மலைப்பாங்கான நோக்லாக் மாவட்டம், அகன்ற இலைக்காடுகள் கொண்டது.  துயேன்சாங் மாவட்டத்தின் நோக்லாக் பகுதிகளைக் கொண்டு இம்மாவட்டம்

மாவட்ட நிர்வாகம்
நோக்லாக் மாவட்டம் நோக்லாக், தொனொக்கின்யு, நோக்கு, பான்சோ மற்றும் சிங்மே என ஐந்து வருவாய் வட்டங்களைக் கொண்டது. இம்மாவட்டம் நோக்லாக் மற்றும் தொனொக்கின்யு என இரண்டு ஒன்றியங்களைக் கொண்டது.

இம்மாவட்டம் இரண்டு சட்டமன்றத் தொகுதிகளைக் கொண்டது.

மக்கள்தொகை பரம்பல்
2011-ஆம் ஆண்டின் மக்கள்தொகை கணக்கெடுப்பின்படி,   3,667  வீடுகள் கொண்ட நோக்லாக் மாவட்டத்தின் மக்கள்தொகை 19,507 ஆகும். அதில் ஆண்கள் 10,066 மற்றும் பெண்கள் 9,441 ஆகவுள்ளனர்.சராசரி எழுத்தறிவு  61.41% ஆகவுள்ளது. இம்மாவட்ட மக்களில் 98.44%  பழங்குடிகள் ஆவர். இம்மாவட்ட மக்களில் 98.47% கிறித்தவ பழங்குடி மக்கள் ஆவர். இம்மாவட்ட பழங்குடி மக்கள் பல மொழிகள் பேசினாலும் ஆங்கில மொழி கல்வி மற்றும் அரச மொழியாக உள்ளது. இங்கு நகரங்கள் இல்லாததால், இம்மாவட்ட மக்கள் அனைவரும் மலைக்கிராமங்களில் வாழ்கின்றனர்.

மேற்கோள்கள்

வெளி இணைப்புகள்

நாகாலாந்தின் மாவட்டங்கள்
 நோக்லாக் மாவட்டம்
இராஜா நந்திவர்மன் கலை அறிவியல் கல்லூரி

இராஜா நந்திவர்மன் கலை மற்றும் அறிவியல் கல்லூரி (King Nandhivarman College of Arts and Science), என்பது தமிழ்நாட்டின், திருவண்ணாமலை மாவட்டம், தெள்ளாறில் அமைந்துள்ள ஒரு கலை அறிவியல் கல்லூரி ஆகும். இது 1994 ஆம் ஆண்டில் நிறுவப்பட்டது. இக்கல்லூரி திருவள்ளுவர் பல்கலைக்கழகத்துடன் இணைவுபெற்றுள்ளது.  இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.

துறைகள்

அறிவியல் 

 இயற்பியல் 
 வேதியியல் 
 கணிதம் 
 உயிர்வேதியியல் 
 நுண்ணுயிரியல் 
 கணினி அறிவியல்

கலை மற்றும் வணிகவியல் 

 தமிழ் 
 ஆங்கிலம் 
 வணிக மேலாண்மை 
 வணிகவியல்

அங்கீகாரம் 
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.

குறிப்புகள்

வெளி இணைப்புகள் 

 
திருவள்ளுவர் பல்கலைக்கழக இணைவுக்கல்லூரிகள்
திருவண்ணாமலை மாவட்ட பல்கலைக்கழகங்களும் கல்லூரிகளும்
தமிழ்நாட்டு கலை மற்றும் அறிவியல் கல்லூரிகள்
திருவள்ளுவர் கலை மற்றும் அறிவியல் கல்லூரி

திருவள்ளுவர் கலை மற்றும் அறிவியல் கல்லூரி (Thiruvalluvar Arts and Science College), என்பது தமிழ்நாட்டின், குறிஞ்சிப்பாடியில் அமைந்துள்ள ஒரு கலை அறிவியல்  கல்லூரி ஆகும். இது 1997 ஆம் ஆண்டில் நிறுவப்பட்டது. இக்கல்லூரி அண்ணாமலை பல்கலைக்கழகத்துடன் இணைவுபெற்றுள்ளது.இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.

துறைகள்

அறிவியல் 

 இயற்பியல் 
 வேதியியல் 
 கணிதம் 
 உயிர்வேதியியல் 
 நுண்ணுயிரியல் 
 தகவல் தொழில்நுட்பம் 
 கணினி அறிவியல்

கலை மற்றும் வணிகவியல் 

 தமிழ் 
 ஆங்கிலம் 
 வணிக மேலாண்மை 
 வணிகவியல்

அங்கீகாரம் 
இக்கல்லூரியை பல்கலைக்கழக மானியக் குழு  (யுஜிசி) அங்கீகரித்துள்ளது.

மேற்கோள்கள்

வெளி இணைப்புகள் 

 
திருவள்ளுவர் பல்கலைக்கழக இணைவுக்கல்லூரிகள்
கடலூர் மாவட்டத்திலுள்ள தனியார் கலைக் கல்லூரிகள்
அசுரன்

அசுரன் (Asuran) 2019 இல் வெளிவந்த தமிழ்த் திரைப்படம் ஆகும். இதனை வெற்றிமாறன் எழுதி இயக்கியுள்ளார். தனுஷ் நடித்துள்ளார். மஞ்சுவாரியர் முதன்முறையாக தமிழில் நடித்துள்ளார். கலைப்புலி எஸ். தானு தயாரித்துள்ளார். ஜி. வி. பிரகாஷ்குமார் இசையமைத்துள்ளார். பூமணி எழுதிய வெக்கை புதினத்தினை அடிப்படையாகக் கொண்டு இந்தத் திரைப்படம் எடுக்கப்பட்டுள்ளது.

கதை மாந்தர்கள் 

 தனுஷ் (சிவசாமி)
 மஞ்சு வாரியர் (பச்சையம்மாள்)
 பாலாஜி சக்திவேல்
 பிரகாஷ் ராஜ்
 பவன்
 ஆடுகளம் நரேன்
 குரு சோமசுந்தரம்
 டீஜே அருணாச்சலம் (முருகன்)
 கென் கருணாஸ் (சிதம்பரம்)
 அம்மு அபிராமி
 பசுபதி

தயாரிப்பு 
வடசென்னையின் வெற்றியைத் தொடர்ந்து இந்தத் திரைப்படத்தின் அறிவிப்பு வெளியானது.  டிசம்பர் 21, 2018 இல் தனுஷ் தனது டுவிட்டர் பக்கத்தில் இதன் சுவரொட்டியினை வெளியிட்டார். பொல்லாதவன், ஆடுகளம்,வடசென்னை ஆகிய திரைப்படங்களை அடுத்து இவர்கள் இணைந்து பணியாற்றும் நான்காவது திரைப்படம் இதுவாகும்.

தேசிய விருது 
2019 ஆம் ஆண்டில் வெளியான திரைப்படங்களுககான 67-ஆவது தேசிய விருதுகள் அறிவிப்பில் இத்திரைப்படத்திற்கு சிறந்த தமிழ் திரைப்படத்திற்கான விருது அறிவிக்கப்பட்டது.

மேற்கோள்கள்

வெளி இணைப்புகள்
  அசுரன்: சினிமா விமர்சனம் - பிபிசி
 அசுரன் வெளியாகி ஓராண்டு: 15 சுவாரசிய தகவல்கள் -பிபிசி

தனுஷ் நடித்துள்ள திரைப்படங்கள்
2019 தமிழ்த் திரைப்படங்கள்
இந்தியத் தமிழ்த் திரைப்படங்கள்
ஜி. வி. பிரகாஷ் குமார் இசையமைத்த தமிழ்த் திரைப்படங்கள்
பிரகாஷ் ராஜ் நடித்த திரைப்படங்கள்
மாலிப்டினம்(III) குளோரைடு

மாலிப்டினம்(III) குளோரைடு (Molybdenum(III) chloride) என்பது MoCl3 என்ற மூலக்கூற்று வாய்ப்பாட்டை உடைய ஒரு கனிமச் சேர்மம் ஆகும்.

தொகுப்பு முறை தயாரிப்பு மற்றும் அமைப்பு
மாலிப்டினம் முக்குளோரைடின் வேதியியல் வாய்ப்பாடு MoCl3 ஆகும். மாலிப்டினம் முக்குளோரைடானது மாலிப்டினம் ஐங்குளோரைடினை ஐதரசனைக் கொண்டு ஒடுக்கம் செய்வதால் தொகுக்கப்படுகிறது. தூய்மையான மாலிப்டினம் ஐங்குளோரைடை நீரற்ற வெள்ளீயம்(II) குளோரைடை ஒடுக்கியாகப் பயன்படுத்தி ஒடுக்கும் போது மிக அதிக அளவில் விளைபொருளானது பெறப்படுகிறது. இந்த செயல்முறையானது, ஈரப்பதமற்ற, ஆக்சிசனற்ற, முன்னதாக தூய்மையாக்கப்பட்ட நைட்ரசன் சூழலில் நிகழ்த்தப்பட வேண்டும்.  மாலிப்டினம் முக்குளோரடானது மாலிப்டினம் α முக்குளோைரைடு, மாலிப்டினம் β முக்குளோைரைடு என்ற இரண்டு அமைப்புகளைக் கொண்டுள்ளது. α அமைப்பானது அலுமினியம் குளோரைடின்(AlCl3)  அமைப்பினைக் கொண்டுள்ளது. இந்த அமைப்பில் மாலிப்டினமானது எண்முகி அணைவு வடிவத்தைப் பெற்று மூடிய கனசதுர படிக அமைப்பினைப் பெற்றுள்ளது. Β அமைப்பானது, இருப்பினும், மூடிய அறுங்கோண வடிவைப் பெற்றுள்ளது.

டெட்ராஐதரோபியூரான் அணைவு
மாலிப்டினம் முக்குளோரைடின் டிஎச்எஃப் அமைப்பானது முக்குளோரோடிரிஸ்(டெட்ராஐதரோபியூரான்) மாலிப்டினம் (III) ஆகும். இதன் வேதியியல் வாய்ப்பாடு C12H24O3Cl3Mo ஆகும். இந்த அணைவுச் சேர்மமானது, MoCl4(THF)2, டெட்ராஐதரோபியூரான் மற்றும் கரடுமுரடான வெள்ளீயத் தூள் ஆகியவற்றை நன்கு கலக்குவதன் மூலம் தொகுக்கப்படுகிறது. இது வெளிர் ஆரஞ்சு நிறத் திண்மமாகும். ஈரப்பதத்திற்கு எளிதில் பாதிக்கப்படக்கூடியதாக இருப்பதால் இது இருளில் உறைகலனில் வைக்கப்பட்ட உலர்ந்த ஆர்கான் சூழலில் பாதுகாத்து வைக்கப்பட வேண்டும்.  இந்த அணைவுச் சேர்மமானது எண்முகி வடிவ அமைப்பினைக் கொண்டுள்ளது. இதன் அகச்சிவப்பு நிறமாலையானது 900–1000 செமீ−1 அலைநீளத்தில் அடர்வற்ற பட்டைகளைக் கொண்டிருப்பது மாலிப்டினம் ஆக்சோ வகைப்பாட்டின் பண்பை வெளிப்படுத்துகிறது.

மேற்கோள்கள்

மாலிப்டினம்(III) சேர்மங்கள்
இளம் அறிவியல்

இளங்கலை அறிவியல் ( இலத்தீன்  , பி.எஸ் அல்லது பி.எஸ்.சி ; அல்லது அதற்கு குறைவாகப் பொதுவாக, எஸ்.பி.,  அல்லது Sc.B.,    என்பதற்கு இணையாக)  என்பது பொதுவாக மூன்று முதல் ஐந்து ஆண்டுகள் வரை படித்து பட்டம் பெற்ற ஒரு நபருக்கு வழங்கப்படும் இளங்கலை கல்வி பட்டம் ஆகும். இந்தப் பட்டம் பெறுபவர்கள் அறிவியல் இளையர் எனப்படுகிறார்கள்.

இந்தப் பெயரிலான படிப்புக்கு முதன்முதலில் மாணவர் சேர்க்கையை 1860 ஆம் ஆண்டு நடத்தியது  லண்டன் பல்கலைக்கழகம் ஆகும் . அதற்கு முன்பு, அறிவியல் படித்தவர்களுக்கு வழங்கப்பட்ட பட்டத்தில் பி.ஏ. வுக்கு பக்கத்தில் அடைப்புக்குறிக்குள் உரிய சொற்கள் சேர்க்கப்பட்டன. குறிப்பாக கணிதம், இயற்பியல், உடலியல், தாவரவியல் போன்றவை.

இந்தியா 
இந்தியாவில், இது பொதுவாக மூன்று ஆண்டு படிப்பாகாக உள்ளது. இருப்பினும், சில இடங்களில், இது மற்ற குறுகிய கால பாடங்களுடன் ஒருங்கிணைக்கப்பட்டு, நான்கு ஆண்டு படிப்பாகவும் வழங்கப்படுகிறது. . அங்கீகரிக்கப்பட்ட கல்வி வாரியத்தில் (மத்திய வாரியம் அல்லது மாநில வாரியம்) 12 ஆம் வகுப்பு தேர்ச்சிபெற்ற மாணவர் இளம் அறிவியல்  படிக்க கல்லூரியில் விண்ணப்பிக்கலாம். இது இளங்கலை பட்டமாக, வருடாந்திர தேர்வு முறையில் (3 ஆண்டுகள்) அல்லது செமஸ்டர் முறை (6 செமஸ்டர் தேர்வுகளாக நடத்தப்படுகிறது. செமஸ்டரானது பொதுவாக சூலை / ஆகத்து முதல் திசம்பர் வரை நீடிக்கும், மேலும் அடுத்த செமஸ்டரானது சனவரி முதல் மே வரை நீடிக்கும்). இந்தியாவின் அனைத்து முக்கிய கல்லூரிகளும் பல்கலைக்கழகங்களும் இந்த பாடத்திட்டத்தை வழங்குகின்றன. பி.எஸ்சி. பட்டம் பெற்ற, மாணவர்கள் அதற்குப் பின்னர் தங்கள் முதுநிலைக் கல்வியைத் தொடரலாம். அல்லது கல்லூரியை விட்டு வெளியேறி பணிக்கு சேரலாம்.

மேற்கோள்கள்

வெளி இணைப்புகள் 

இளநிலைப் பட்டங்கள்
பனாஜிகா

பனாஜிகா (Banajiga) எனப்படுவோர்  கருநாடக மாநிலத்தில் வாழ்ந்து வரும் ஒரு வணிக சமூகமாகும். இவர்களுள் பெரும்பாலானோரின் தாய்மொழி கன்னடம் மொழியாகும். தெலுங்கு பேசும் பனாஜிகா சமூகத்தினர் பெங்களூரில் கணிசமாக வாழ்ந்து வருகின்றனர்.

சொற்பிறப்பு 
பனாஜிகா என்றால் வணிகன் என்று பொருளாகும். பனாஜிகா என்பது இடைக்கால பயன்பாட்டில் இருந்த சொற்களாலான பலஞ்சா, பனாஞ்சா, பளஞ்சா, பனஞ்சு, பளஞ்சியர் போன்ற சொற்களின் திரிபாகும். இவை அனைத்தும் வடமொழி சொல்லான வனிஜ் என்பதிலிருந்து பெறப்பட்டவையாகும்.

பலிஜா என்ற சொல்லின் கன்னட வார்த்தை பனாஜிகா என்பதாகும்.

பூர்வீகம் 
அய்யபொழில் என்ற வணிகக்குழுவினர் கி.பி. ஒன்பதாம் நூற்றாண்டு முதல் தென்னிந்தியாவின் பல பகுதிகளில் வணிகம் செய்தனர். கி.பி. பதிமூன்றாம் நூற்றாண்டிலிருந்து, ஆந்திர நாட்டில் வீர பலஞ்சா என்ற வணிகக்குழுவினரை பற்றி குறிப்பிடும் கல்வெட்டுகள் தோன்றத் தொடங்கின. வீர பலஞ்சா வணிகர்களின் தலைமையிடமாக அய்யபொழில் திகழ்ந்தது. அய்யபொழில் என்பது தற்கால கருநாடக மாநில பீசப்பூர் மாவட்டத்தில் உள்ள ஐஹோல் நகரமாகும். வீர பலஞ்சா வணிகர்கள் தங்களை அய்யபொழில் நகரத்தின் அதிபதி என்று
அழைத்துக்கொள்கின்றனர். இந்த வணிகர்கள் தங்களை வீர பலஞ்சா தர்மத்தின் பாதுகாவலர்களாகக் காட்டிக் கொண்டனர். இவ்வணிகர்கள்  கன்னடத்தில் வீர பனாஜிகா என்றும் தெலுங்கில் வீர பலிஜா என்றும் தமிழில் வீர வளஞ்சியர் என்றும்  அழைக்கப்பட்டனர். இதன்  பொருள் தீரமிக்க வணிகர்கள் என்பதாகும்.

லிங்காயதம் 
இவர்களில் பெரும்பாலோனோர் லிங்காயத்து மதத்தை பின்பற்றுகின்றனர். இவர்கள் கவரேஸ்வரர் வழிபடுவதன் காரணமாக
கவரே பனாஜிக என்றும்
லிங்காயத்து மதத்தை பின்பற்றுவதால் சிவாச்சாரி கவறை என்றும் அறியப்படுகின்றனர்.

அரச வம்சங்கள் 
 பிற்கால கேளடி நாயக்கர்கள்

குறிப்பிடத்தக்க நபர்கள் 

பி. எஸ். எடியூரப்பா - கர்நாடகாவின் முதலமைச்சர்
எஸ். நிஜலிங்கப்பா - கர்நாடகாவின் முன்னாள் முதலமைச்சர்.
ஜே. ஹெச். படேல் - கர்நாடகாவின் முன்னாள் முதலமைச்சர் 
எஸ். ஆர். காந்தி - கர்நாடகாவின் முன்னாள்  முதலமைச்சர் 
வீரேந்திர பட்டீல் - கர்நாடகாவின் முன்னாள் முதலமைச்சர் 
செகதீசு செட்டர்- கர்நாடகாவின் முன்னாள்  முதலமைச்சர் .
பசப்பா தனப்பா ஜாட்டி- கர்நாடகாவின் முன்னாள்  முதலமைச்சர்
ஜெகதீஷ் ஷெட்டர் -  கர்நாடக முன்னாள் முதல்வர்

மேற்கோள்கள் 

சாதிகள்
தெலுங்குச் சமூகங்கள்
கன்னடச் சமூகங்கள்
தபோவனம்

தபோவனம் (Tapovan),  அத்வைத வேதாந்த துறவியான சுவாமி தபோவனம் மகாராஜ் அவர்கள் உத்தரகாண்ட் மாநிலத்தில் கங்கை ஆறு உற்பத்தி ஆகும் கங்கோத்ரி பகுதியில்  இயற்கை அடைந்த காரணத்தினால் இப்பகுதி தபோவனம் என்று அழைக்கப்படுகிறது.

தபோவனத்தின் அமைவிடம்

உத்தரகாண்ட் மாநிலத்தின் இமயமலையில், உத்தரகாசி மாவட்டத்தில், கடல் மட்டத்திலிருந்து 4463 மீட்டர் (14640 அடி) உயரத்தில் உள்ள கங்கோத்ரி அருகே தபோவனம் அமைந்துள்ளது. இங்குள்ள குகைகளிலும், குடிசைகளிலும் துறவிகள் ஆன்மீக வாழ்வு மேற்கொள்கின்றனர். மேலும் தபோவனம் மலையேற்றப் பயிற்சியாளர்களுக்கு தக்க இடமாக உள்ளது.

மேற்கோள்கள்

உத்தரகாசி மாவட்டம்
உத்தராகண்டம்
இந்து யாத்திரைத் தலங்கள்
உத்தராகண்ட மாநில ஊர்களும் நகரங்களும்
பிரமலைக் கள்ளர்

பிரமலைக் கள்ளர் (Piramalai Kallar) எனப்படுவோர் தமிழகத்தில் உள்ள கள்ளர் சமூகத்தின் கிளைப்பிரிவுகளில் உள்ள ஓர் இனக்குழுவினர் ஆவர். இவர்களும் முக்குலத்தோர்களின் ஒரு பிரிவினர் ஆவர்.

வரலாறு 
1645, 1652, 1655 மற்றும் 1656 தேதியிட்ட செப்புத்தகடு கல்வெட்டுகளில் பிரமலைக் கள்ளர்களைப் பற்றிய குறிப்புகள் உள்ளது. இவற்றின் படி, திருமலை நாயக்கர் காலத்தில், இச்சமூகத்தின் உறுப்பினர்கள் கிராமங்களின் காவலர்களாக நியமிக்கப்பட்டனர். ஒரு கிராமத்திற்கு பொறுப்பான பிரமலைக் கள்ளர் குழு, அந்த கிராமத்தில் எந்தவொரு திருட்டுக்கும் ஈடுசெய்ய வேண்டியிருந்தது.

மூக்கறு போரில் திருமலை நாயக்கர் தளபதி பின்னத்தேவரும், இராமநாதபுரம் இரகுநாத சேதுபதியின் தலைமையில் மைசூர் ஆட்சிப் பகுதியில் நுழைந்து எதிரிகளின் மூக்குகளை  மதுரைக்கு அரிந்து கட்டி அனுப்பி வைத்தனர். அதற்க்காக திருமலை நாயக்கர் பின்னத்தேவருக்கு மூக்குப்பரி என்கிற பட்டத்தை வழங்கினார். ஊராண்ட உரப்பனூரைச்‌ சேர்ந்த பின்னத்தேவர் என்பவருக்கு திருமலை நாயக்கர்‌ தன்னரசாக ஆட்சி செய்ய அனுமதித்தார். திருமால் பின்னதேவர், தூங்காத்தேவர், சின்னி வீரத்தேவர், கழுவத்தேவர், மண்ணுலகந்தேவர், தூங்கத்தேவர், தக்கத்தேவர் போன்ற பிரமலைக் கள்ளர் உள்ளூர் தலைவர்களும் பஞ்சாயத்துகளை ஏற்பாடு செய்து நீதித்துறை கடமைகளைச் செய்தனர். இது 1655 கல்வெட்டில் விவரிக்கப்பட்டுள்ளது.

நீதித்துறை மற்றும் காவல்துறை என ஒரு தனி அமைப்புடன், இவர்கள் பிரித்தானிய ஆட்சியில் சேர மறுத்துவிட்டனர். 1767-ஆம் ஆண்டில், ஒரே நாளில் சுமார் 5000 கள்ளர்கள், மதுரை மாவட்டத்தில் உள்ள மேலூர் அருகே வரி செலுத்த மறுத்தபோது, பிரித்தானிய படைகளால் கொல்லப்பட்டனர்.

பிரித்தானிய ஆட்சி அறிமுகப்படுத்தப்பட்டதோடு, நாயக்கர் வம்சத்தின் வீழ்ச்சியுடனும், பிரமலைக் கள்ளர்கள் காவலர்களாக தங்கள் வேலையையும் இழக்கத் தொடங்கினர். 1800-1801-ஆம் ஆண்டு தென்னிந்திய கிளர்ச்சியில் அவர்கள் பங்கேற்றனர், இதன் விளைவாக மதுரை மற்றும் அதை ஒட்டிய பகுதிகள் பிரித்தானிய ஆட்சியின் கீழ் வந்தன. கிளர்ச்சியடைந்த கள்ளர்கள் வரி செலுத்த மறுத்தபோது, ​​ஆங்கிலேயர்கள் காவல்காரர் முறையை ஒழித்தனர்.

இதன் விளைவாக பிரமலைக் கள்ளர்கள் வறண்ட நில விவசாயத்தை நம்பி வறுமைக்கு தள்ளப்பட்டனர். இது ஆங்கிலேயர்களை தொடர்ந்து எதிர்க்கும் அதே வேளையில், கால்நடைகளையும், பொது திருடனையும் தப்பிப்பிழைக்க வழிவகுத்தது. அதனால் இவர்களை குற்றப் பரம்பரை சட்டத்தின் கீழ் ஒரு சீர்மரபினராக வகைப்படுத்தப்பட்டனர்.

இதனால் ஏப்ரல் 3, 1920 அன்று, பெருங்காமநல்லூர் கிராமத்தில் உள்ள பிரமலைக் கள்ளர்கள், இச்சட்டத்தை எதிர்த்து ஆங்கிலேயருக்கு எதிராக போராடினர். இக்கிராமத்தில் ஒரு நினைவுத் தூண் சம்பவத்தின் போது சுட்டுக் கொல்லப்பட்ட 16 குடியிருப்பாளர்களைக் குறிப்பிடுகிறது. இச்சட்டம் முதலில் 1871-இல் அறிமுகப்படுத்தப்பட்டு, பின்னர் 1911-இல் திருத்தப்பட்ட இந்த சட்டம் 1948-இல் ரத்து செய்யப்பட்டது.

மேற்கோள்கள் 

முக்குலத்தோர்
தமிழரில் சாதிகள்
பாட்டு பாடவா (திரைப்படம்)

பாட்டுப் பாடவா (Paattu Padava )  1995 இல் இந்தியத் தமிழில் வெளிவந்த காதல் திரைப்படமாகும். அறிமுக இயக்குநர் பி.ஆர். விசயலட்சுமி இத்திரைப்படத்தை இயக்கினார். இவர் இயக்கிய முதல் திரைப்படமும் இதுவேயாகும். எசு.பி. பாலசுப்பிரமணியம், ரகுமான், புதுமுகம் லாவண்யா ஆகியோர் இத்திரைப்படத்தில் முன்னணி கதாபாத்திரங்களில் நடித்துள்ளனர். சனகராச், கல்யாண் குமார், மோகன் நடராசன், சின்னி செயந்து, சிறீவித்யா, சி.ஆர். சரசுவதி, சபிதா ஆனந்து ஆகியோர் துணை கதாபாத்திரங்களில் நடித்துள்ளனர். பி.மோகன் ராசு, தன்ராசு ஆகியோர் தயாரித்த இப்படத்திற்கு இளையராசா இசையமைத்தார். 1995 ஆம் ஆண்டு பிப்ரவரி மாதம் பாட்டுப் பாடவா திரையிடப்பட்டது. வியாபார நோக்கில் ஒரு சராசரியான வருவாயையும் ஈட்டிக்  கொடுத்தது .

பாடல்கள்

இத்திரைப்படத்தின் பாடல்கள் இசையமைப்பாளர் இளையராஜாவால் உருவாக்கப்பட்டன. இத்திரைப்படத்தில் அனைத்து பாடல்களையும் கவிஞர் வாலி இயற்றினார்.

மேற்கோள்கள்

1995 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
இந்திய நாடகத் திரைப்படங்கள்
இளையராஜா இசையமைத்த திரைப்படங்கள்
ஜனகராஜ் நடித்த திரைப்படங்கள்
ஸ்ரீவித்யா நடித்த திரைப்படங்கள்
குஷ்பூ நடித்த திரைப்படங்கள்
எஸ். பி. பாலசுப்பிரமணியம் நடித்த தமிழ்த் திரைப்படங்கள்
தெற்கு மாவட்டம் (இசுரேல்)

தெற்கு மாவட்டம் (, Meḥoz HaDarom; ) இசுரேல் நாட்டின் ஆறு நிர்வாக மாவட்டங்களில் ஒன்று. இங்கு மக்கள் அடர்த்தி மிக குறைவு மேலும் இதுவே பரப்பளவில் நாட்டின் பெரிய மாவட்டம் ஆகும். இந்த மாவட்டம் பெரும்பாலும் நெகேவ் பாலைவன பகுதியையும், அரவா பள்ளத்தாக்கு பகுதியையும் உள்ளடக்கியது. இதன் தலைமையிடம் பீர்சேபா நகரம் ஆகும்.

இம்மாவட்டத்தின் வடக்கில் நெவாட்டிம் வான்படைத் தளம் உள்ளது.

மக்கள் தொகை பரம்பல்
தெற்கு மாவட்ட மக்கள்தொகை 1,086,240 ஆகும். மேலும் இதன் பரப்பளவு 14,185 km2 ஆகும். மாவட்டத்தின் மொத்த மக்கள் தொகையில் 79.66% யூதர்களும்  12.72% அரபு (இஸ்லாம்) மதத்தவர்களும்,  7.62% மற்ற மத மக்களும் உள்ளனர். மாவட்டத்தின் தலைநகரம் பீர்சேபா ஆகும்.அஸ்தோது பெருநகரமாக உள்ளது.

மேற்கோள்கள்

இஸ்ரேலிய மாவட்டங்கள்
ஸ்ரீ சங்கர்லால் சுந்தர்பாய் ஜெயின் மகளிர் கல்லூரி

ஸ்ரீ ஷங்கர்லால் சுந்தர்பாய் ஷசுன் ஜெயின் மகளிர் கல்லூரி (Shri Shankarlal Sundarbai Shasun Jain College for Women) என்பது தமிழ்நாட்டின், சென்னையில் அமைந்துள்ள ஒரு கலை, அறிவியல் கல்லூரி ஆகும். இது சென்னைப் பல்கலைக்கழகத்துடன் இணைவுபெற்றுள்ளது. புது தில்லி, பல்கலைக்கழக மானியக்குழுவின் அங்கீகாரம் பெற்ற இக்கல்லூரி தேசிய மதிப்பீடு மற்றும் தரச்சான்று அவையின் (என்ஏஏசி) ஏ- தரச்சான்றை பெற்றுள்ளது.

வரலாறு 
1937ஆம் ஆண்டில் ஸ்ரீ ஸ்வேதாம்பரர் ஸ்டானக்வாசி சமண கல்வி சங்கம் நிறுவப்பட்டது. இந்த  கல்விச் சங்கத்தின் ஒரு பிரிவாக ஸ்ரீ சங்கர்லால் சுந்தர்பாய் சசுன் ஜெயின் மகளிர் கல்லூரி உள்ளது. இந்தக் கல்லூரிக்கு தமிழ்நாடு அரசு 2004 செப்டம்பர் 16 அன்று அனுமதி வழங்கியது. இக்கல்லூரியானது 2005 மே 18-இல் சென்னைப் பல்கலைக்கழகத்தின் இணைவுபெற்றது.

கல்வி 
இக்கல்லூரியில் 13 இளநிலை மற்றும் 3 முதுநிலைப் படிப்புகள் வழங்கப்படுகின்றன.

வழங்கப்படும் பாடங்கள் 
முதல் வேலைநேரம் ( முற்பகல்: 8.00 முதல் பிற்பகல் 12.40 வரை) 

வணிகவியல் படிப்புகள் 

 இளநிலை வணிகவியல் (ஹானர்ஸ்) 
 இளநிலை வணிகவியல் (பொது) 
 இளநிலை வணிகவியல் (கணக்கியல் மற்றும் நிதி) 
 இளநிலை வணிகவியல் (பெருவணிக செயலாளர்) 
 முதுநிலை வணிகவியல் (கணக்கியல் மற்றும் நிதி) 
 எம்.பில் (வர்த்தகம்) 

அறிவியல் படிப்புகள் 

 இளமறிவியல் (கணினி அறிவியல்) 
 இளமறிவியல் (கணிதம்) 
 இளமறிவியல் (உளவியல்) 
 பிசிஏ 

மேலாண்மைப் படிப்புகள் 
 பிபிஏ (வணிக நிர்வாகம்) 
 ஊடகம் மற்றும் தொடர்பியல் படிப்புகள் 
 இளமறிவியல் (காட்சித் தொடர்பியல்) 
 முதுநிலை (ஊடகம் மற்றும் தொடர்பியல்)  

இரண்டாம் வேலை நேரம் ( பிற்பகல்: 1.10 முதல் -5.50 வரை) 

வணிகவியல் படிப்புகள் 

 இளநிலை வணிகவியல் (பொது) 
 இளநிலை வணிகவியல் (கணக்கியல் மற்றும் நிதி) 
 இளநிலை வணிகவியல் (பெருவணிக செயலாளர்) 
 இளநிலை வணிகவியல் (வங்கி மேலாண்மை) 
 இளநிலை வணிகவியல் (கணினி பயன்பாடுகள்) 
 இளநிலை வணிகவியல் (தகவல் அமைப்பு மேலாண்மை) 

அறிவியல் படிப்புகள் 
 பி.சி.ஏ (கணினி பயன்பாடுகள்) 
 முது அறிவியல் கணினி அறிவியல் 

சமய படிப்புகள் 
 ஜைனவியல்- பட்டயப் படிப்பு

மேற்கோள்கள்

வெளி இணைப்புகள் 
 அதிகாரப்பூர்வ வலைத்தளம் 
 அதிகாரப்பூர்வ வலைத்தளம் 
சென்னைப் பல்கலைக்கழக இணைவுக்கல்லூரிகள்
Coordinates on Wikidata
சென்னையில் உள்ள பல்கலைக்கழகங்களும் கல்லூரிகளும்
சென்னையில் உள்ள மகளிர் பல்கலைக்கழகங்களும் கல்லூரிகளும்
அலெக்சாண்டர் அன்ஸ்ட்ரூதர் (நீதியரசர்)

சர் அலெக்சாண்டர் அன்ஸ்ட்ரூதர் (10 செப்டம்பர் 1769 - 16 சூலை 1819) என்பவர்  இந்திய துணைக்கண்டத்தை, கிழக்கிந்திய நிறுவனம் ஆட்சிபுரிந்த காலத்தில் மதராஸ் மற்றும் மும்பை மாகாணங்களில்   நீதிபதியாக இருந்தவராவார்.

வாழ்க்கை 
அன்ஸ்ட்ரூதர் சர் ராபர்ட் அன்ஸ்ட்ரூதர் என்வரின் இரண்டாவது மகனாவார். இவர் ஏறக்குறைய 1792 மற்றும் 1797 க்கு இடையில் ஐக்கிய இராச்சியத்தின் நீதிமன்றம் மற்றும் பிரபுக்கள் அவை முடிவு செய்த வழக்குகளை, மேற்கோள் நோக்கத்திற்காக பதிப்பித்தார்.  இவை 1796 மற்றும் 1797 இல் மூன்று தொகுதிகளாக வெளியிடப்பட்டன, மேலும் 1817 இல் இவை இரண்டாவதாக மறுபதிப்பு செய்யப்பட்டன. 

அன்ஸ்ட்ரூதர் இந்தியாவிற்கு 1798 இல் வந்தார். இவர் 1803 இல் சென்னை அரசு தலைமை வழக்கறிஞராக நியமிக்கப்பட்டார். இதன்பிறகு 1812 மார்ச்சில் ஜான் ஹென்றி நியூபோல்ட்க்கு அடுத்து பம்பாய் உச்சநீதிமன்ற நீதியரசராக நியமிக்கப்பட்டார். இவர் இந்தியாவுக்குச் சென்றபோது ஒளி, வெப்பம் மற்றும் மின்சாரம் குறித்த ஒரு சிறிய படைப்பை எழுதினார். 

அவர் மொரிசியசில் 1819 இல் இறந்தார்.

மேற்கோள்கள்

குறிப்புகள் 

தமிழ்நாடு தலைமை வழக்குரைஞர்கள்
1819 இறப்புகள்
1769 பிறப்புகள்
கல்வி தொலைக்காட்சி (தமிழ்நாடு)

கல்வி தொலைக்காட்சி (Education TV) என்பது தமிழக அரசின் பள்ளிக்கல்வித்துறையால் கல்வி சார்ந்த நிகழ்ச்சிகளுக்காக தொடங்கப்பட்டுள்ள ஒரு அலைவரிசை ஆகும். இத்தொலைக்காட்சியின் நிகழ்ச்சிகள் 2019 ஆம் ஆண்டு ஆகத்து 26 ஆம் நாள் முதல்  ஒளிபரப்பப்படுகிறது. கல்வி தொலைக்காட்சியின் நிகழ்ச்சிகள் தொடங்கும் விழாவானது சென்னை, கோட்டூர்புரத்தில் உள்ள அண்ணா நூற்றாண்டு நூலகத்தில் நடைபெற்றது. விழாவில் முதலமைச்சர் பழனிச்சாமி, துணை முதலமைச்சர் ஓ. பன்னீர்செல்வம், பள்ளிக்கல்வித்துறை அமைச்சர் செங்கோட்டையன், அமைச்சர்கள், சட்டமன்ற உறுப்பினர்கள், கல்வித்துறை அலுவலர்கள் கலந்து கொண்டனர்.

இத்தொலைக்காட்சியின் நிகழ்ச்சிகளை அரசு கம்பிவழித் தொலைக்காட்சியில் 200 எண் கொண்ட அலைவரிசையில் காணலாம் எனத் தெரிவிக்கப்பட்டுள்ளது. இத்தொலைக்காட்சியில் பள்ளி மாணவர்களுக்கான கல்வி தொடர்பான நிகழ்ச்சிகள், வேலைவாய்ப்பு மற்றும் சுய தொழில் கற்றல் தொடர்பான நிகழ்ச்சிகள் ஒளிபரப்பப்பட உள்ளதாக தெரிவிக்கப்பட்டுள்ளது. கல்வியாளர்களின் கலந்துரையாடல்கள், நுழைவுத் தேர்வு குறித்த விளக்கங்கள் புதிய முறையில் கற்பிக்கும் ஆசிரியர்களின் நேர்காணல், கல்வி உதவித்தொகைகளுக்கு விண்ணப்பிக்கும் முறை, மாணவர்களின் புதிய கண்டு பிடிப்புகள், பாட வல்லுனர்கள் நடத்தும் சிறப்பு வகுப்புகள், விளையாட்டுப் போட்டிகள் போன்றவை கல்வி தொலைக்காட்சியில் ஒளிபரப்ப திட்டமிடப்பட்டுள்ள மேலும் சில நிகழ்ச்சிகள் ஆகும்.

மேற்கோள்கள்

வெளியிணைப்புகள்
 கல்வி தொலைக்காட்சி வலைத்தளம்

தமிழ்நாட்டில் கல்வி
தொலைக்காட்சி
ஜான் டி. மைன்

ஜான் டாசன் மைன் (John Dawson Mayne)  (1828-1917) என்பவர் பிரித்தானிய வழக்கறிஞர் மற்றும் சட்ட நிபுணர் ஆவார். இவர் மதராஸ் அரசு தலைமை வழக்கறிஞராகவும், ஐக்கிய இராச்சிய இன் பிரிவி கவுன்சிலும் பணியாற்றியவராவார். மேலும்  இந்திய தண்டனைச் சட்டத்திற்கான மிகவும் தகுதிவாய்த புத்தகமாகக் கருதப்படும் மேயின் இந்து லா என்ற நூலின் ஆசிரியர் என்பதற்காகவும் இவர் நினைவுகூரப்படுகிறார். இவரது திருமண வாழ்க்கை ஒரு அவதூறால் பாதிக்கப்பட்டது, இது இவர்  வீரத்திருத்தகை விருது பெறுவதைத் தடுத்தது.

குறிப்புகள் 

  
 சர் டி.ஆர்.ஏ தம்பூ செட்டி, ராஜா தர்ம பிரவீனா, மைசூர் தலைமை நீதிமன்றத்தின் தலைமை நீதிபதி மற்றும் ஆஃப்க். மைசூரின் திவான். 
      
 

தமிழ்நாடு தலைமை வழக்குரைஞர்கள்
1917 இறப்புகள்
1828 பிறப்புகள்
எச். எஸ். கன்னிங்காம்

சர் ஹென்றி ஸ்டீவர்ட் கன்னிங்ஹாம் (Sir Henry Stewart Cunningham)  (1832-1920) என்பவர் ஒரு பிரித்தானிய வழக்கறிஞர் மற்றும் எழுத்தாளர் ஆவார், இவர் 1872 முதல் 1877 வரை மதராஸ் மாகாண மலைமை வழக்கறிஞராக பணியாற்றினார்.

ஆரம்பகால வாழ்க்கை மற்றும் கல்வி 
கன்னிங்ஹாம் 1832 ஆம் ஆண்டு ரெவ். ஜான் வில்லியம் கன்னிங்காம் என்பவரின் மகனாகப் பிறந்தார்.  கன்னிங்ஹாம் ஹாரோவில் கல்வி கற்றார். மேலும் ஆக்ஸ்போர்டின் டிரினிட்டி கல்லூரியில் சட்டம் பயின்று பட்டம் பெற்றார். இவர் 1859 இல் தன்னை வழக்கறிஞராகப் பதிவு செய்துகொண்டார்.

தொழில் 
வழக்கறிஞராகப் பதிவு செய்துகொண்ட கன்னிங்ஹாம் ஐக்கிய இராச்சியம் மற்றும் பிரித்தானிய இந்தியாவில் வழக்கறிஞர் தொழில் செய்தார்.  1872 இல் சென்னை மாகாணத்தின் அரசு தலைமை வழக்கறிஞராக உயர்ந்தார். 1877 ஆம் ஆண்டில், கல்கத்தா உயர்நீதிமன்ற நீதிபதியாக நியமிக்கப்பட்டு 1877 முதல் 1887 வரை பணியாற்றினார்.  , 1876-78 ஆம் ஆண்டு காலக்கட்டத்தில் ஏற்பட்ட பெரும் பஞ்சத்தின் காரணங்களை ஆராய 1878 ஆம் ஆண்டு இந்திய பஞ்ச ஆணையத்தின் உறுப்பினராக நியமிக்கப்பட்டார்.

இறப்பு 
கன்னிங்ஹாம் 1920 இல் இறந்தார். முன்னதாக 1889 ஆம் ஆண்டு அவர் இந்தியப் பேரரசின் நைட் கமாண்டர் என கௌரவிக்கப்பட்டார் .

படைப்புகள் 

 தி க்ரோனிகல்ஸ் ஆஃப் டஸ்டிபூர், எ டெல் ஆப் மார்டன் ஆங்கிலோ-இந்தியன் சொசைட்டி, தொகுதி 1  
 தி க்ரோனிகல்ஸ் ஆஃப் டஸ்டிபூர், எ டெல் ஆப் மார்டன் ஆங்கிலோ-இந்தியன் சொசைட்டி, தொகுதி 2  
 தி ஹெரியட்ஸ்  
 வேட் ஆண்ட்  தாரெஸ்  
 ஏர்ல் கேனிங்  
 லேட் லாரல்ஸ்

குறிப்புகள் 

தமிழ்நாடு தலைமை வழக்குரைஞர்கள்
சென்னை மாகாணம்
1920 இறப்புகள்
1832 பிறப்புகள்
ஹேல் ஹோராஷியோ ஷெப்பார்ட்

சர் ஹேல் ஹோராஷியோ ஷெப்பார்ட் (Hale Horatio Shephard) (1842 - 19 ஏப்ரல் 1921) என்பவர் ஒரு பிரித்தானிய வழக்கறிஞர் ஆவார்.  இவர் 1885 இல் மதராஸ் மாகாணத்தின் அரசு தலைமை வழக்கறிஞராக பணியாற்றினார். மேலும் 1898 இல் மதராஸ் உயர்நீதிமன்றத்தின் தலைமை நீதிபதியாக செயல்பட்டார்.

ஆரம்ப வாழ்க்கை 
இவர் ஜான் ஷெப்பார்ட் என்வரின் மகனாவார். இவர் ஆக்ஸ்போர்டில் உள்ள ஏடன் மற்றும் பல்லியோல் கல்லூரியில் கல்வி பயின்றார். இவர் தன் சட்டப்படிப்பை இன்னர் டெம்பிளில்  பயின்றார். 1867 இல் வழக்கறிஞராகப் பதிவு செய்துகொண்டார்.

தொழில் 
ஷெப்பர்ட் 1867 ஆம் ஆண்டு இவர் இந்தியவில்  பாரிஸ்டராக வழக்கறிஞர் தொழிலில் நுழைந்தார். 1873 அக்டோபரில் மதராஸ் மாகாணக் கல்லூரியில் சட்டப் பேராசிரியராக நியமிக்கப்பட்டார். 1881 இல் மதராஸ் பல்கலைக்கழகத்தின்  ஊழியராக நியமிக்கப்பட்டார்.  1885 மார்ச்சில், இவர் மதராஸ் மாகாண அரசு தலைமை வழக்கறிஞராக நியமிக்கப்பட்டார். அதன் மூலம் மதராஸ் சட்டமன்ற உறுப்பினராகவும் நியமிக்கப்பட்டார். 

1888 சனவரியில், இவர் மதராஸ் உயர்நீதிமன்ற தற்காலிக நீதிபதியாக நியமிக்கப்பட்டு, 1889 சூலையில் நிரந்தரமாக்கப்பட்டார். 1901 சூலையில் இவர் ஓய்வு பெறுவதற்கு முன் 1898 ஆம் ஆண்டில் மதராஸ் உயர்நீதிமன்ற தலைமை நீதிபதியாகவும் பணியாற்றினார். 

1902 ஏப்ரலில் இவர் இந்திய அரசு தலைமைச் செயலாளரின் சட்ட ஆலோசகராகவும் வழக்குரைஞராகவும் நியமிக்கப்பட்டார்.  

அவர் 1908 இல் நைட் விருது பெற்றார் . 

ஷெப்பர்ட் 1921 ஏப்ரல் 19 அன்று பியாரிட்ஸில் இறந்தார்.

குடும்பம் 
மேஜர்-ஜெனரல் ஜே.டபிள்யூ ரைட்அவுட்டின் மகளான ஆக்னஸ் ரைட்அவுட்ட் என்பரவரை  1876 இல், ஷெப்பார்ட் மணந்தார். இவர்களின் இரண்டாவது மகனான கோர்டன் ஸ்ட்ராச்சி ஷெப்பார்ட் பிரிகேடியர் ஜெனரல் பதவிக்கு உயர்ந்தார், ஆனால் முதல் உலகப் போரில் கொல்லப்பட்டார்.

மேற்கோள்கள் 

தமிழ்நாடு தலைமை வழக்குரைஞர்கள்
சென்னை மாகாணம்
1921 இறப்புகள்
1842 பிறப்புகள்
வல்லநாட்டு செட்டியார்

வல்லநாட்டு செட்டியார் (Vallanattu Chettiar) எனப்படுவோர் இந்திய மாநிலமான, தமிழகத்தில் வாழுகின்ற ஓர் இனக்குழுவினர் ஆவர். இவர்கள் தமிழ்நாடு அரசு இடஒதுக்கீட்டுப் பட்டியலில், பிற்படுத்தப்பட்ட பிரிவில் உள்ளனர்.

இவர்கள் புதுக்கோட்டை மாவட்டம், திருவரங்குளம் அருகிலுள்ள வல்லநாடு என்னும் கிராமத்தில் உள்ளனர். இந்த திருவரங்குளம் கோயில் 1000 ஆண்டுகளுக்கு முன்பு கட்டப்பட்ட கோயிலாகும்.

திருவரங்குளம் கோயில் வல்லநாட்டு செட்டியார்களின் பிரதான கோயிலாகும்.

வல்லநாட்டு செட்டியார் சமூகம் 12 கிராமப் பிரிவைக் கொண்டுள்ளது, மேலும் இந்த கிராமப் பிரிவு 3 சீமை என பிரிக்கப்பட்டுள்ளது:
 மேல்முகம் (மேல சீமை) (கீரனூர்,ஆரியூர்,அன்னவாசல்,வல்லநாடு)
 நடுமுகம் (நடுசீமை) (ஆலங்குடி,மறமடக்கி,வடகாடு, கறம்பக்குடி )
 கீழ்முகம் (கீழ சீமை) (நெடுவாசல்,நெய்வேலி,பிலாவிடுதி ,காடுவெட்டுவிடுதி)

பாரம்பரிய தோற்றம் மற்றும் பிற செட்டியரிடமிருந்து வேறுபாடுகள் 
முற்காலத்தில் வல்லநாட்டு செட்டியார்கள் தனித்துவமான தோற்றமளிப்பவர்களாக இருந்தனர். ஆண்கள் காதுகளில் பெரிய பதக்கம் கொண்ட கடுக்கண்களை அணிபவர்களாகவும், பெண்கள் காதுகளை வளர்க்கும் விதமான அதிக எடை கொண்ட தண்டட்டிகளை அணிந்தனர். இவர்கள் திருவாதிரை நோன்பு விழாவைக் கொண்டாடுகின்றனர். இவர்கள் இனிப்பு அடைய் (ஒரு வகையான தோசை) செய்து, பூசை அறையில் கோலம் இட்டு, பிராத்தனை செய்கின்றனர்.

இதனையும் காண்க 
 நகரத்தார்
 செட்டியார்

மேற்கோள்கள் 

தமிழரில் சாதிகள்
செட்டியார்கள்
பாப்பாபட்டி

பாப்பாபட்டி (Pappapatti), தமிழ்நாட்டின் மதுரை மாவட்டம், உசிலம்பட்டி வட்டம்,  செல்லம்பட்டி ஊராட்சி ஒன்றியத்தில் அமைந்த பாப்பாபட்டி ஊராட்சியில் உள்ள ஒரு சிற்றூர் ஆகும். இது உசிலம்பட்டி வட்டத்தின் வாலாந்தூர் உள்வட்டத்தில் உள்ள    வருவாய் கிராமங்களில் ஒன்றாகும். பாப்பாபட்டி கிராம ஊராட்சியின் தலைவர் பதவி பட்டியல் சமூகத்திற்கு ஒதுக்கப்பட்டுள்ளது.

அமைவிடம்
வட்டத் தலைமையிடமான உசிலம்பட்டியிலிருந்து 10 கிமீ தொலைவிலும்; மாவட்டத் தலைமையிடமான மதுரையிலிருந்து 36 கிமீ தொலைவில் பாப்பாபட்டி கிராமம் உள்ளது.

மக்கள்தொகை பரம்பல்
2011-ஆம் ஆண்டு மக்கள்தொகை கணக்கெடுப்பின்படி, 459.77 ஹெக்டர் பரப்பளவும், 356 வீடுகளும் கொண்ட பாப்பாப்பட்டி கிராமத்தின் மொத்த மக்கள்தொகை 1,359 ஆகும். மக்கள் தொகையில் பட்டியல் சமூத்தினர் 407 ஆகவுள்ளனர்.

மேற்கோள்கள்

வெளி இணைப்புகள் 
  எப்படி இருக்கிறது பாப்பாபட்டி, கீரிப்பட்டி?
 5 ஆண்டுகளாக தேர்தல் நடைபெறாத 67 உள்ளாட்சிகள்

மதுரை மாவட்டத்திலுள்ள கிராமங்கள்
மாதிகா

மாதிகா (Madiga) இனத்தவர்கள் தெலுங்கானா  மக்கள் தொகையில் 12% பேர் உள்ளனர்.  தெலுங்கானாவில் பெரும்பான்மை இனத்தவர்கள் இவர்களே. மாதிகா இனத்தவர்கள் தாய் மொழி தெலுங்கு ஆகும். இவர்கள் தங்களை அருந்ததியலூ என்று அழைப்பதையே பெருமைப்படுகிறார்கள்.

தெலுங்கானா மாநில பட்டியல் இனத்தவர்கள்  மக்கள் தொகையில்
61% பேர் மாதிகா இனத்தவர்கள் உள்ளனர். அடுத்ததாக ஆந்திரா பட்டியல் இனத்தவர்கள் மக்கள் தொகையில் 42% பேர் மாதிகா இனத்தவர்கள் உள்ளனர். கர்நாடகாவிலும் தெலுங்கு  பேசும் மாதிகா இனத்தவர்கள் வசிக்கின்றனர். ஆந்திரா மாநில எல்லையை ஒட்டிய கர்நாடகா மாவட்டங்களில் பெரும் அளவு தெலுங்கு பேசும் மாதிகா இனத்தவர்கள் வசிக்கின்றனர்
சென்னை மாகாணத்தில் 1881 மக்கள்தொகைக் கணக்கெடுப்பில் 130,386 பேர் மாதிகா இனத்தவர்கள் இருந்தனர். 1931 கணக்கெடுப்பின்போது சென்னை மாகாணத்தில் 17,396 பேர் மாதிகா என்ற பெயரைப் புறக்கணித்துவிட்டு அருந்ததியர் என்ற பெயரிலேயே தங்களை பதிவு செய்தனர்  .தற்போது ஜனார்த்தனன் குழு அறிக்கை (2008) படி தமிழகத்தில் மாதிகா இனத்தவர்கள் 5,103 பேர் உள்ளனர். அதாவது மாதிகா இனத்தை சேர்ந்த  பெரும்பான்மையான மக்கள் மாதிகா என்ற பெயரைப் புறக்கணித்துவிட்டு தங்களை அருந்ததியர் என்ற பெயரிலேயே பதிவு செய்ததால் 2001-ஆம் ஆண்டு கணக்கெடுப்பில் 7,71,659 பேர் அருந்ததியர்கள் உள்ளனர் .அருந்ததியர் என்ற பெயர் 1920-ஆம் ஆண்டுக்குப்பின் உருவானது.

குறிப்பிடத்தக்க நபர்கள் 
 
 கொனேரு ரங்கா ராவ் - ஆந்திரா   மாநில முன்னாள் துணை முதல்வர்  

தாமோதர் ராஜ நரசிம்ம - ஆந்திரா   மாநில முன்னாள் துணை முதல்வர்

டி. ராஜய்யா - தெலுங்கானா மாநில முன்னாள் துணை முதல்வர்

கடியம் ஸ்ரீஹரி - தெலுங்கானா மாநில முன்னாள் துணை முதல்வர்

மேற்கோள்கள் 

தெலுங்குச் சமூகங்கள்
ப. சு. இராமன்

பட்டாபி சுந்தர இராமன் (P. S. Raman)(பிறப்பு: நவம்பர் 7, 1960) என்பவர் ஒரு இந்திய மூத்த வழக்கறிஞரும், தமிழகத்தின் அரசு தலைமை வழக்கறிஞரும் ஆவார். இவர் முன்னாள் அரசு தலைமை வழக்கறிஞரும் திராவிட முனேற்றக் கழக அரசியல்வாதியுமான வி. பி. ராமனின் இளைய மகன் ஆவார்.

ஆரம்பகால வாழ்க்கை 
பட்டாபி சுந்தர இராமன் 1960 நவம்பர் 7 அன்று பிறந்தார். இவரது தந்தை வழக்கறிஞர் வி. பி. ராமன் ஆவார், வி. பி. இராமன் 1977 முதல் 1979 வரை தமிழகத்தின் அரசு தலைமை வழக்கறிஞராக  பணியாற்றினார்.   பி. எஸ். இராமனின் அண்ணன் பிரபல நடிகரான மோகன் வி. ராமன் ஆவார். 

சுந்தர இராமன் தனது பள்ளிப்படிப்பை சென்னை வித்யா மந்திரில் முடித்து, சென்னை லயோலா கல்லூரியில் வணிவியலில் பட்டம் பெற்றார்.  பின்னர் இராமன் சென்னை சட்டக் கல்லூரியில் சட்டப் மயின்று பட்டம் பெற்றார்.

தொழில் 
இராமன் 1985 இல் ஒரு வழக்கறிஞராக தொழில் செய்யத் தொடங்கினார்  மற்றும் 1991 இல் தனது தந்தையின் மரணத்திற்கு பிறகு  இராமன் அண்ட் அசோசியேட்ஸ் என்ற சட்ட நிறுவனத்தை நிறுவினார். 
இராமன் சென்னை உயர்நீதிமன்றத்திலும், இந்திய உச்ச நீதிமன்றத்திலும் வழக்கறிஞர் பயிற்சியை மேற்கொண்டார்.  2004 செப்டம்பரில், மெட்ராஸ் உயர்நீதிமன்றத்தின் மூத்த வழக்கறிஞராக பணியமர்ந்தார்.  தமிழக அரசின் கூடுதல் தலைமை வழக்கறிஞராக இருந்த ஆர் முத்துசாமி பதவி விலகியதையடுத்து, 2006 சூன் 11 அன்று,  ஆர். முத்துக்குமாரசாமிக்கு பதிலாக ராமன் கூடுதல் வழக்கறிஞராக நியமிக்கப்பட்டார்.   தமிழக அரசின் தலைமை வழக்கறிஞராக இருந்த ஜி. மாசிலாமணி பதவி விலகியதையடுத்து, ராமன் 2009 சூலை 29 அன்று தமிழ்நாட்டின் அரசு தலைமை வழக்கறிஞராக ஆனார்.

மேற்கோள்கள் 

1960 பிறப்புகள்
வாழும் நபர்கள்
தமிழ்நாடு தலைமை வழக்குரைஞர்கள்
20 ஆம் நூற்றாண்டு இந்திய வழக்கறிஞர்கள்
இரு நிலவுகள்

இரு நிலவுகள் (Iru Nilavugal) 1979 ஆம் ஆண்டு தமிழில் வெளிவந்த திரைப்படமாகும். இந்த திரைப்படமானது தெலுங்கில் வெளிவந்த சொம்மோகடிடி சோக்கோகடிடி (Sommokadidi Sokokadidi) என்ற திரைப்படத்தின் தமிழ் மொழிமாற்றத் திரைப்படம் ஆகும். சிங்கீதம் சீனிவாசராவ் இயக்கத்தில் வெளிவந்த இத்திரைப்படத்தில் கமல்ஹாசன், ஜெயசுதா, ரோஜா ரமணி மற்றும் பலர் நடித்திருந்தனர்.

இந்த திரைப்படத்தின் தமிழ் வசனங்கள் ஆரூர்தாஸ் எழுதியுள்ளார். பாடல்களை கவிஞர் வாலி இயற்றியிருந்தார். இத்திரைப்படம் தமிழில் 100 நாட்கள் ஓடியது.

நடிகர்கள் 
 கமல்ஹாசன் (இரு வேடங்கள்) 
 ஜெயசுதா
 ரோஜா ரமணி  
 எம். பிரபாகர் ரெட்டி  
 சாரதி 
 பண்டரிபாய்
 காந்தாராவ் 
 ரவி கொண்டலராவ்
 ரமா பிரபா
 சி. எஸ். ராவ்

பாடல்கள் 
இத்திரைப்படத்திற்கு இரட்டையர்கள் இராஜன்–நாகேந்திரா இசையமைத்திருந்தனர். பாடல் வரிகளை வாலி எழுதியிருந்தார்.

மேற்கோள்கள்

வெளி இணைப்புகள் 

1979 தமிழ்த் திரைப்படங்கள்‎
கமல்ஹாசன் நடித்துள்ள திரைப்படங்கள்
1979 தெலுங்குத் திரைப்படங்கள்
தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்
பண்டரிபாய் நடித்த தமிழ்த் திரைப்படங்கள்
இந்தியத் தமிழ்த் திரைப்படங்கள்
இந்தியத் தெலுங்குத் திரைப்படங்கள்
2017 பாகிஸ்தான் மக்கள்தொகை கணக்கெடுப்பு

2017 பாகிஸ்தான் மக்கள்தொகை கணக்கெடுப்பு (2017 Census of Pakistan) 15 மார்ச் 2017 முதல் 25 மே 2017 முடிய பாகிஸ்தான் புள்ளியியல் துறை மூலம்  மேற்கொள்ளப்பட்டது. 25 ஆகஸ்டு 2017-இல் துவக்க மதிப்பீட்டின்படி பாகிஸ்தான் மக்கள்தொகை 21,27,42,631 (இருபத்தி ஒன்று கோடியே இருபத்தி ஏழு இலட்சத்து நாற்பத்தி இரண்டாயிரத்து அறுநூத்தி முப்பத்தி ஒன்று) என கணக்கீடு செய்யப்பட்டுள்ளது.

விளக்கம் 
80 மொழிகள் பேசப்படும் பாகிஸ்தானில், மக்கள்தொகை கணக்கெடுப்பை  9 முக்கிய மொழிகளில் பதிவு செய்ய 91,000 அலுவலர்கள் ஈடுபடுத்தப்பட்டனர்.  மக்கள்தொகை கணக்கெடுப்பு 15 மார்ச் 2017 முதல் 13 ஏப்ரல் 2017 முடிய முதல் கட்டமாகவும், பின்னர்  25 ஏப்ரல் 2017 முதல் 24 மே 2017 முடிய இரண்டாம் கட்டமாகவும் மேற்கொள்ளப்பட்டது.

தற்காலிக முடிவுகள் 
25 ஆகஸ்டு 2017 அன்று பாகிஸ்தான் மக்கள்தொகை கணக்கெடுப்பு முடிவுகள் வெளியிடப்பட்டது. பாகிஸ்தான் மக்கள்தொகை 19 ஆண்டுகளில் 57% உயர்ந்து 207,774,520 ஆக உள்ளதை தற்காலிகமாக கணக்கெடுக்கப்பட்டது. பாகிஸ்தான் நிர்வகிக்கும் ஆசாத் காஷ்மீர் மற்றும் ஜில்ஜித்-பல்திஸ்தான் பகுதிகளை தவிர்த்த பாகிஸ்தான் மாகாணங்களின் மொத்த மக்கள்தொகை அறிக்கை 2018-இல் ஏற்றுக் கொள்ளப்பட்டது. பாகிஸ்தான் மொத்த மக்கள்தொகையில் நகர்புற மக்கள்தொகை 7,55,80,000 அல்லது 36.4% ஆகும்.

நகர்புற மக்கள்தொகை 
பாகிஸ்தானின் 10 மாநகரங்களில் 1998-ஆண்டிலிருந்து 2017 முடிய மக்கள்தொகை வளர்ச்சி 57% வளர்ந்துள்ளது.

இந்த 10 முக்கிய நகரங்களின் மொத்த மக்கள்தொகை 1998-இல் 2,34,75,067 ஆக இருந்தது. 2017-இல் இது 4,09,56,232  உயர்ந்துள்ளது.

இதனையும் காண்க
 2023 பாக்கித்தான் மக்கள் தொகை கணக்கெடுப்பு

மேற்கோள்கள் 

பாக்கித்தான்
குஜ்ரன்வாலா

குஜ்ரன்வாலா (Gujranwala) (பஞ்சாபி, ) பாகிஸ்தான் நாட்டின் பஞ்சாப் மாகாணத்தில் உள்ள குஜ்ரன்வாலா மாவட்டத்தின் தலைமையிடமும், மாநகராட்சியும் ஆகும். சீக்கியப் பேரரசை நிறுவிய மகாராஜா ரஞ்சித் சிங், குஜ்ரன்வாலா நகரத்தில் பிறந்தவர். இந்நகரம் 18-ஆம் நூற்றாண்டில் நிறுவப்பட்டது. இது கராச்சி, பைசலாபாத் நகரங்களுக்கு அடுத்து,, அதிக தொழிற்சாலைகள் கொண்ட மூன்றாவது நகரம் ஆகும்.

இதனருகே சியால்கோட் மற்றும் குஜராத், லாகூர் போன்ற தொழில் நகரங்கள் உள்ளது.

பெயர்க் காரணம்
நாடோடி வாழ்க்கை மேற்கொண்டு ஆடு, மாடு மேய்க்கும் தொழில் உடைய குஜ்ஜர் இன மக்கள் இப்பிரதேசத்தில் அதிகமாக வாழ்ந்ததால் இந்நகரத்திற்கு குஜ்ஜரன்வாலா என பெயராயிற்று.

போக்குவரத்து

இருப்புப் பாதைகள்
 
1687 கிமீ நீளம் கொண்ட கராச்சி - பெசாவர் இருப்புப் பாதையில் குஜரன்வாலா நகரம் உள்ளது

புவியியல்
  
பாகிஸ்தான் நாட்டின் பாஞ்சாப் மாநிலத்தின் வடக்கில் செனாப் ஆறு மற்றும் ராவி ஆறு]]களிடையே ரேச்னா சமவெளியில் குஜ்ரன்வாலா நகரம் உள்ளது.  கடல் மட்டத்திலிருந்து 226 மீட்டர் உயரத்தில் அமைந்த குஜ்ரன்வாலா நகரம், பஞ்சாப் மாகாணத் தலைநகரான லாகூருக்கு தெற்கே 80 கிமீ தொலைவில் உள்ளது.  குஜ்ரன்வாலா நகரத்திற்கு தெற்கே குஜராத் நகரம் மற்றும் சியால்கோட் நகரங்கள் உள்ளது.

தட்ப வெப்பம்

மேற்கோள்கள்

வெளி இணைப்புகள்

 Gujranwala Chamber of Commerce & Industry
 

பாகிஸ்தான் நகரங்கள்
பஞ்சாப் (பாகிஸ்தான்)
அஞ்சலை அம்மாள் மகாலிங்கம் பொறியியல் கல்லூரி

அஞ்சலை அம்மாள் மகாலிங்கம் பொறியியல் கல்லூரி (Anjalai Ammal Mahalingam Engineering College) ( AAMEC ) என்பது இந்தியாவின், தமிழ்நாட்டின், திருவாரூர் மாவட்டத்தில் உள்ள பொறியியல் கல்லூரி ஆகும். 1995 இல் நிறுவப்பட்ட இக்கல்லூரியானது பொறியியல் மற்றும் நிர்வாகவியலில் உயர் கல்வியை வழங்குகிறது. 

அஞ்சலை அம்மாள் மகாலிங்கம் பொறியியல் கல்லூரியானது அண்ணா பல்கலைக்கழகம் திருச்சியுடன் இணைவுபெற்றது. இந்த கல்லூரிக்கு அகில இந்திய தொழில்நுட்ப கல்விக் குழு  (ஏ.ஐ.சி.டி.இ) ஒப்புதல் அளித்தது. 

கல்லூரியின் பின்புற நுழைவாயிலில் தொடருந்து நிலையத்தைக் கொண்டுள்ளது.

கல்வி 
இக்கல்லூரியானது ஏழ இளங்கலை மற்றும் ஒரு முதுகலை படிப்புகளை வழங்குகிறது.

இளங்கலை படிப்புகள் 

 வேதிப் பொறியியல் 
 கணினி அறிவியல் மற்றும் பொறியியல் 
 எலெக்ட்ரானிக்ஸ் மற்றும் கம்யூனிகேஷன் இன்ஜினியரிங் 
 மின் மற்றும் மின்னணுவியல் பொறியியல் 
 தகவல் தொழில்நுட்பம் 
 இயந்திரப் பொறியியல் 
 குடிசார் பொறியியல்

முதுகலை படிப்புகள் 

 முதுநிலை கணினி பயன்பாட்டியல்

குறிப்புகள் 
  

திருவாரூர் மாவட்ட பல்கலைக்கழகங்களும் கல்லூரிகளும்
திருவாரூர் மாவட்டத்திலுள்ள பொறியியல் கல்லூரிகள்
Coordinates on Wikidata
அண்ணா பல்கலைக்கழக இணைவுக்கல்லூரிகள்